নর্থ সাউথ বিশ্ববিদ্যালয়

নর্থ সাউথ বিশ্ববিদ্যালয়, ঢাকার ভাটারা থানাধীন বসুন্ধরা আবাসিক এলাকায় অবস্থিত বাংলাদেশের একটি শীর্ষস্থানীয় গবেষণাধর্মী বিশ্ববিদ্যালয়। ১৯৯২ সালে প্রতিষ্ঠিত এই বিশ্ববিদ্যালয়টি দেশের প্রথম সরকার অনুমোদিত বেসরকারি বিশ্ববিদ্যালয়।বিশ্ববিদ্যালয়ের মান পরিমাপক বিশ্বখ্যাত বিভিন্ন বৈশ্বিক র‍্যাংকিং অনুযায়ী বিভিন্ন সূচকে বিশ্ববিদ্যালয়টি বাংলাদেশের অন্যতম সেরা বিশ্ববিদ্যালয় হিসেবে স্বীকৃতি লাভ করেছে।বর্তমানে বিশ্ববিদ্যালয়টিতে প্রায় ২৭ হাজার শিক্ষার্থী স্নাতক ও স্নাতকোত্তর পর্যায়ে পাঠদানে অনুগত রয়েছে। ২০১৫ সালে বিশ্ববিদ্যালয়টির ব্যবসায় প্রশাসন অনুষদ বাংলাদেশের সকল বিশ্ববিদ্যালয়ের মধ্যে সর্বপ্রথম এসিবিএসপি থেকে মার্কিন স্বীকৃতি লাভ করে। 
বিশ্ববিদ্যালয়টি ঢাকার খিলক্ষেত থানার বসুন্ধরা আবাসিক এলাকায় অবস্থিত। শিক্ষার্থী সংখ্যার ভিত্তিতে এটি বাংলাদেশের অন্যতম বৃহত্তম বেসরকারি বিশ্ববিদ্যালয়। তৎকালীন প্রধানমন্ত্রী বেগম খালেদা জিয়া ২০০৩ সালের ৩০ জানুয়ারী বিশ্ববিদ্যালয়ের স্থায়ী ক্যাম্পাসের ভিত্তি প্রস্তর স্থাপন করেন। ২০০৯ সালের ৯ জুন থেকে স্থায়ী ক্যাম্পাসে শিক্ষার্থীদের পাঠদান শুরু হয়।
এই ক্যাম্পাসটিতে ১২,০০০ শিক্ষার্থীকে সকল সুযোগ সুবিধা প্রদানের পাশাপাশি শিক্ষাদান কার্যক্রম পরিচালনা করবার মতো ধারণক্ষমতা রয়েছে। ক্যাম্পাসটির রয়েছে ১,২৫০,০০ বর্গফুট ফ্লোরস্পেস যা সাত একর জমির উপর নির্মিত। এতে তিনটি বেসমেন্ট সহ ছয়টি ভবন রয়েছে।
বিশ্ববিদ্যালয়টি নর্থসাউথ বিশ্ববিদ্যালয় ট্রাস্ট এবং বেসরকারি বিশ্ববিদ্যালয় আইন,২০১০ এর অধীনে পরিচালিত হয়ে থাকে। 
নর্থ সাউথ বিশ্ববিদ্যালয়ের পাঠাগার ক্যাম্পাসের দক্ষিণ-পূর্ব দিকে ৭০,০০০ বর্গফুট (৬,৫০০ বর্গমিটার) এলাকাজুড়ে অবস্থিত। এটি বাংলাদেশের সর্বপ্রথম সম্পূর্ণ স্বয়ংক্রিয় পাঠাগার যা তাদের নিজস্ব পাঠাগার ব্যবস্থাপনা সফটওয়্যার দ্বারা পরিচালিত। পাঠাগার সফটওয়্যারটির মধ্যে রয়েছে আরএফআইডি সিস্টেম, ইন্টারনেট ভিত্তিক সার্কুলেশন ব্যবস্থা, ফুল টেক্সট ই-বুক এবং অনলাইন জার্নাল সংগ্রহশালা। পাঠাগারটিতে একসাথে ১,২০০-র অধিক শিক্ষার্থীর ধারণ ক্ষমতা রয়েছে। গড়ে প্রতিদিন ২,০০০ শিক্ষার্থী পাঠাগারটি ব্যবহার করে থাকে।
২০১৪ সালের আগস্ট মাসের তথ্য অনুসারে, পাঠাগারটিতে ৪৯,৫০০ টি বই, ৫০,০০০ অনলাইন বই, ৬,০০০ টি জার্নাল ও পত্রিকা (দেশি এবং বিদেশি), ১,৮৯০ টি সিডি রম, দস্তাবেজ ও বই, ২২৬ টি ডিভিডি ও ভিডিও, ১৫৯ টি অডিও-ক্যাসেট এবং অন্যান্য সংগ্রহ রয়েছে।
বর্তমানে বিশ্ববিদ্যালয়ে ৪ টি অনুষদের অধিনে ১০ টি বিভাগ রয়েছে।
নর্থ সাউথ বিশ্ববিদ্যালয়ের ব্যবসায় প্রশাসন ও অর্থনীতি অনুষদ অ্যাক্রিডিটেশন কাউন্সিল ফর বিজনেস স্কুল অ্যান্ড প্রোগ্রামস-এর স্বীকৃতি প্রাপ্ত। বাংলাদেশের সকল বিশ্ববিদ্যালয়ের ব্যবসায় প্রশাসন অনুষদের মধ্যে এটিই সর্বপ্রথম এই মার্কিন স্বীকৃতি অর্জন করে। ২০২০ সালের কিউএস আন্তর্জাতিক বিশ্ববিদ্যালয়ের র‍্যাঙ্কিংয়ে বিজনেস অ্যান্ড ম্যানেজমেন্ট স্টাডিজ বিভাগে বিশ্ববিদ্যালয়টির ব্যবসায় প্রশাসন অনুষদ ৪০১-৪৫০ অবস্থান অর্জন করে। উক্ত অনুষদের অধীনে ৪ টি বিভাগ রয়েছে।
বিশ্ববিদ্যালয়টির প্রকৌশল ও ভৌত বিজ্ঞান অনুষদের মূল লক্ষ্য হচ্ছে শিক্ষার্থীদেরকে উদ্ভাবন, প্রজুক্তিগত দক্ষতা, যোগাযোগ দক্ষতা, প্রকৌশল, ব্যবহারিক অভিজ্ঞতা, ভৌত বিজ্ঞান, সামাজিক দায়িত্ববোধ, নৈতিকতা শিক্ষা দেয়ার মাধ্যমে ভবিষ্যতের জন্য উপযুক্ত এবং দক্ষ ব্যক্তি হিসেবে তৈরি করা।
তড়িৎ ও টেলিযোগাযোগ প্রকৌশল, কম্পিউটার বিজ্ঞান ও প্রকৌশল, পুরকৌশল ও স্থাপত্য বিষয়ে স্নাতক ও স্নাতকোত্তর শিক্ষা প্রদান করা হয়। এই অনুষদের অধীনে ৪ টি বিভাগ রয়েছে।
এই অনুষদের অধীনে ৪টি বিভাগ রয়েছে।
এই অনুষদের অধীনে ৪টি বিভাগ রয়েছে।
নর্থ সাউথ ইউনিভার্সিটির সাবেক শিক্ষার্থী কাজী মোহাম্মদ রেজওয়ানুল আহসান নাফিসকে ২০১৩ সালে বোমা হামলার পরিকল্পনার সঙ্গে যুক্ত থাকার অভিযোগে যুক্তরাষ্ট্রের একটি আদালত ৩০ বছরের কারাদণ্ড দিয়েছিলো। 
২০১৩ সালের ১৫ ফেব্রুয়ারি রাজধানীর মিরপুরের বাসার সামনে কুপিয়ে হত্যা করা হয় ব্লগার রাজীব হায়দারকে। হত্যাকাণ্ডে জড়িত অভিযোগে গ্রেফতার ৮ ব্যক্তিদের মধ্যে আনসারুল্লাহ বাংলা টিমের প্রধান মুফতি মোহাম্মদ জসীমউদ্দিন রাহমানি ছাড়া বাকি ৭ জনই নর্থ সাউথ বিশ্ববিদ্যালয়ের ইলেকট্রিক্যাল অ্যান্ড ইলেকট্রনিক এবং ইলেকট্রিক্যাল অ্যান্ড টেলিকমিউনিকেশন বিভাগের ছাত্র। 
২০১৬ সালে গুলশানের হলি আর্টিসান বেকারিতে জঙ্গিরা হামলা চালিয়ে ১৭ বিদেশিসহ ২০ জনকে কুপিয়ে ও গুলি করে হত্যা করে। হামলাকারী ৬ জঙ্গির মধ্যে দুইজন নর্থ সাউথ বিশ্ববিদ্যালয়ের শিক্ষার্থী ছিলেন। 
২০১৬ সালে কিশোরগঞ্জের শোলাকিয়ায় ঈদের দিন জঙ্গি হামলায় ঘটনাস্থলে গুলিতে মৃত জঙ্গী আবির হোসেন ছিলেন নর্থ সাউথ বিশ্ববিদ্যালয়ের ছাত্র। 
২০১৬ সালের কল্যাণপুর বাসস্ট্যান্ড–সংলগ্ন ৫ নম্বর সড়কের জাহাজ বিল্ডিং নামের একটি বাসায় ‘জঙ্গি আস্তানায়’ পুলিশের অভিযান চলাকানীন সময়ে গুলিতে নিহত ৯ জঙ্গির অন্তত ৩ জন ঢাকার নর্থ সাউথ বিশ্ববিদ্যালয়ের ছাত্র ছিলেন। তারা হলো- সাজাদ রউফ অর্ক, তাজ-উল হক রাশিক এবং আফিকুজ্জামান। 
জঙ্গীবাদে শিক্ষক-শিক্ষার্থীদের নাম আসার প্রেক্ষাপটে নর্থ সাউথ ইউনিভার্সিটিতে সরেজমিন তদন্ত করেছে বিশ্ববিদ্যালয় মঞ্জুরি কমিশন (ইউজিসি)।